CELEX: C2006/224/37
Language: fi
Date: 2006-09-16 00:00:00
Title: Asia C-267/06: Ennakkoratkaisupyyntö, jonka Bayerisches Verwaltungsgericht München (Saksa) on esittänyt 20.6.2006 — Tadao Maruko v. Versorgungsanstalt der deutschen Bühnen

16.9.2006   
            
            
               FI
            
            
               Euroopan unionin virallinen lehti
            
            
               C 224/20
            
         Ennakkoratkaisupyyntö, jonka Bayerisches Verwaltungsgericht München (Saksa) on esittänyt 20.6.2006 — Tadao Maruko v. Versorgungsanstalt der deutschen Bühnen
   (Asia C-267/06)
   (2006/C 224/37)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bayerisches Verwaltungsgericht München
   Pääasian asianosaiset
   
      Kantaja: Tadao Maruko
   
      Vastaaja: Versorgungsanstalt der deutschen Bühnen
   Ennakkoratkaisukysymykset
   
               1)
            
            
               Onko pakollinen ammatillinen eläkejärjestelmä — kuten nyt käsiteltävänä olevassa asiassa Versorgungsanstalt der deutschen Bühnen — yhdenvertaista kohtelua työssä ja ammatissa koskevista yleisistä puitteista 27 päivänä marraskuuta 2000 annetun neuvoston direktiivin 2000/78/EY (EYVL L 303, 2.12.2000, s. 16) 3 artiklan 3 kohdassa (1) tarkoitettu julkiseen järjestelmään rinnastettava järjestelmä?
            
         
               2)
            
            
               Onko direktiivin 2000/78/EY 3 artiklan 1 kohdan c alakohdassa tarkoitetuksi palkaksi katsottava etuudet, jotka pakollisen eläkevakuutuksen myöntävä ammatillinen eläkelaitos maksaa jälkeen jääneelle leskeneläkkeenä?
            
         
               3)
            
            
               Onko direktiivin 2000/78/EY 1 artikla, luettuna yhdessä direktiivin 2 artiklan 2 kohdan a alakohdan kanssa, esteenä nyt kyseessä olevan kaltaisen lisäeläkejärjestelmän säännöille, joiden mukaan rekisteröidyn parisuhteen osapuoli ei saa kumppaninsa kuoleman jälkeen sellaista jälkeen jääneen eläkettä, jota aviopuolisot saavat, vaikka hän on aviopuolison tavoin elänyt muodollisesti eliniäksi perustetussa huolehtimis- ja elatussuhteessa?
            
         
               4)
            
            
               Jos edellisiin kysymyksiin vastataan myöntävästi, onko sukupuoliseen suuntautumiseen perustuva syrjintä sallittua direktiivin 2000/78/EY johdanto-osan 22 perustelukappaleen nojalla?
            
         
               5)
            
            
               Onko jälkeen jääneen eläke asiassa Barber annetun tuomion (asia C 262/88) perusteella rajattu 17.5.1990 jälkeiseen aikaan?
            
         
      (1)  EYVL L 303, s. 16.